AIŠKINAMASIS RAŠTAS

Dėl Molėtų rajono savivaldybės tarybos 2019 m. gruodžio 19 d. sprendimo Nr. B1-267 „Dėl Molėtų rajono daugiabučio gyvenamojo namo maksimalaus bendrojo naudojimo objektų administravimo tarifo apskaičiavimo tvarkos aprašo patvirtinimo“ pakeitimo

1. **Parengto tarybos sprendimo projekto tikslai ir uždaviniai:**

Parengto sprendimo projekto tikslas – pakeisti Molėtų rajono daugiabučio gyvenamojo namo maksimalaus bendrojo naudojimo objektų administravimo tarifo apskaičiavimo tvarkos aprašą.

**2. Siūlomos teisinio reguliavimo nuostatos**:

Bus nustatytas apskaičiavimo tvarkos aprašas, kuris reglamentuos maksimalaus bendrojo naudojimo objektų administravimo tarifo apskaičiavimo tvarką.

**3. Laukiami rezultatai:**

Pagal šį aprašą apskaičiuoti diferencijuoti administravimo tarifai bus artimesni faktiškai patiriamoms namo bendrojo naudojimo objektų administratoriaus patiriamoms sąnaudoms. Tai padės pagerinti administratoriaus teikiamų paslaugų kokybę.

**4. Lėšų poreikis ir jų šaltiniai:**

Lėšų poreikio nėra.

**5. Kiti sprendimui priimti reikalingi pagrindimai, skaičiavimai ar paaiškinimai.**

Gautas 2022-01-26 daugiabučių namų administravimą vykdančios UAB „Molėtų švara“ raštas Nr. S-31 „Dėl daugiabučių namų administravimo bei techninės priežiūros tarifų perskaičiavimo“.

Nuo 2020 metų sausio 1 d. Molėtų rajono savivaldybės daugiabučių namų bendrojo naudojimo objektų administratorius vadovaujasi Aprašu, kuris buvo parengtas pagal 2019 m. spalio mėn. statinių statybos skaičiuojamąsias kainas, naudojantis UAB „Sistela“ rekomendacijomis „Dėl daugiabučių gyvenamųjų namų administravimo ir priežiūros mokesčio tarifų apskaičiavimų“.

Nuo 2019 m. spalio mėnesio administratoriaus darbo valandos skaičiuojamoji rinkos kaina, prilyginta 4,0 kvalifikacinės kategorijos darbo užmokesčio valandiniam atlygiu ir skaičiuojamosios darbo laiko sąnaudos padidėjo po 15 procentų. Pasikeitė administravimo kainos dedamosios dalys, atliekamų darbų (veiklos) sąrašas. Todėl 2019 m. gruodžio 19 d. Molėtų rajono savivaldybės tarybos sprendimu Nr. B1-267 patvirtinto Aprašo 11, 12, 13 punktai, 1 ir 2 priedai yra keistini.

Parengto sprendimo projektu teikiamos naujos Aprašo 11, 12, 13 punktų, 1 ir 2 priedų redakcijos, keičiant administravimo kainos dedamąsias dalis, atliekamų darbų (veiklos) sąrašą, daugiabučių gyvenamųjų namų administravimo (skaičiuojamąjį) mokesčio tarifą 1-am kv. m naudingo ploto per mėn.